# **Dunakeszi Város Képviselő-testületének**

**18/2003. (X.06.) sz. önkormányzati rendelete**

**a Polgármesteri Hivatal köztisztviselőit megillető juttatásokról**

**és a nyugállományú köztisztviselők szociális támogatásról**

# **Személyi hatály**

**1.§3**

(1) E rendelet hatálya Dunakeszi Polgármesteri Hivatalban (a továbbiakban: Hivatal) foglalkoztatott köztisztviselőkre és közszolgálati ügykezelőkre terjed ki.

(2) A rendeletben meghatározott támogatásokat a polgármester és a főállású alpolgármester(ek), valamint az önkormányzati főtanácsadó és tanácsadó tekintetében is alkalmazni kell.

**Szociális juttatások**

**2.§**

(1) A köztisztviselő részére az alábbi visszatérítendő, illetve vissza nem térítendő juttatások biztosíthatók.

1. Munkába járáshoz szükséges helyi közlekedési bérlet (vissza nem térítendő),
2. **1**
3. **1**
4. **1**
5. **1**
6. **1**
7. Illetményelőleg (visszatérítendő),
8. **1**Tanulmányi ösztöndíj tanulmányi szerződés alapján, szakirányú képzésre irányulva, munkáltatói javaslattal (vissza nem térítendő). Továbbképzés a munkáltató által kijelölt munkavállalóknak, maximum 5 napos időkeretig (vissza nem térítendő).
9. **1**
10. **1**
11. **1**
12. Temetési segély (vissza nem térítendő)
13. **1**

(2)**1**

(3)**1, 3** A köztisztviselők részére adható juttatásokra fordítható keretösszeget a képviselő-testület az éves költségvetési rendeletében állapítja meg. A személyenként adható juttatások mértékét a jegyző szabályzatban állapítja meg.

**Nyugállományú köztisztviselő támogatása**

**3.§ 1**

**4.§ 1**

**Köztisztviselők illetménykiegészítése**

**5.§3**

A képviselő-testület a köztisztviselőknek illetménykiegészítést állapít meg. A felsőfokú iskolai végzettségű köztisztviselők illetménykiegészítésének mértéke a köztisztviselő alapilletményének 30 %-a, a középfokú iskolai végzettségű köztisztviselőké az alapilletmény 20 %-a.

**Bankszámla-hozzájárulás**

**5/A. §2, 3**

(1) A köztisztviselő és közszolgálati ügykezelő havonta bankszámla-hozzájárulásra jogosult az éves költségvetési rendeletben meghatározott mértékben.

(2) A havonta fizetendő bankszámla-hozzájárulás összege a 1.000.- forint/fő/hó, amelyre a köztisztviselő és közszolgálati ügykezelő 2015. január hónaptól jogosult.

**Vezetői illetménypótlékok**

**6.§**

A képviselő-testület vezetői illetménypótlékot állapít meg. Az osztályvezetői szintnek megfelelő vezető illetménypótléka az alapilletmény 10 %-a, a főosztályvezető-helyettesi szintnek megfelelő vezető illetménypótléka az alapilletmény 15 %-a.

**Kiemelkedő teljesítmény elismerése**

**7.§ 1**

**7/A. §4**

**Közszolgálati Tisztviselők Napja**

A köztisztviselő számára a Közszolgálati Tisztviselők Napja, július 1-je, munkaszüneti nap.

**7/B. § 5,6**

**Köztisztviselők illetményalapja**

A képviselő-testület a köztisztviselők illetménylapját 2020. január 1. napjától 46. 380.-Ft összegben állapítja meg.

**Záró rendelkezések**

**8.§**

(1)**3** Az e rendeletben, valamint a közszolgálati tisztviselőkről szóló 2011. évi CXCIX. törvény (Kttv.) alapján kötelezően biztosítandó támogatások részletes szabályait a jegyző az egységes közszolgálati szabályzatban állapítja meg.

(2)**1**

(3) E rendelet 2003. november 1-jén lép hatályba.

(4) A rendelet hatálybalépésével egyidejűleg hatályát veszti a 19/2001. (XII.17.) sz. önkormányzati rendelet, valamint az azt módosító 35/2002.(XII.23.) sz. önkormányzati rendelet.

(5) A rendelet kihirdetéséről a jegyző gondoskodik.

Dunakeszi, 2003. október 6.

 Dr. Dóczi István s. k. Kecskeméthy Géza s. k.

 jegyző polgármester

**1 Módosította az 1/2009. (I.19.) Ör.**

**2 Módosította az 1/2014. (II.06) Ör.**

**3 Módosította a 7/2015. (II.27.) Ör.**

**4 Módosította a 2/2017. (II.03.) Ör.**

**5 Módosította az 1/2019.(II.01.) Ör.**

**6 Módosította az 3/2020.(I.30.) Ör.**

**(Egységes szerkezetbe foglalva 2020. február 6-án)**